b'\n_START_ARTICLE_\nGeotermisk kraftv\xc3\xa6rk\n_START_PARAGRAPH_\nGeotermiske kraftv\xc3\xa6rker benytter geotermisk energi (varme i undergrunden) til at skabe str\xc3\xb8m og evt. fjernvarme._NEWLINE_Kraftv\xc3\xa6rket henter varmt vand i undergrunden, der opvarmes fra jordens indre, og benytter energien i dette til at drive turbiner, der producerer str\xc3\xb8m \xe2\x80\x93 som i andre kraftv\xc3\xa6rker._NEWLINE_Island er et af de steder i verden med den st\xc3\xb8rste udnyttelse af geotermisk energi, men alligevel ansl\xc3\xa5s det, at kun 1,5\xc2\xa0% af Islands energi udnyttes. I dag er Islands str\xc3\xb8mkrav opfyldt, men der arbejdes med planer om i fremtiden at kunne producere str\xc3\xb8m p\xc3\xa5 island og s\xc3\xa6lge den til Europa. Problemet er, at dette kr\xc3\xa6ver store kabler p\xc3\xa5 havbunden fra Island til Skotland eller nye teknologier for energilagring til transport f.eks. brint eller i en fjern fremtid antistof. Island vil kunne producere 2 millioner GWh om \xc3\xa5ret \xe2\x80\x93 til sammenligning bruges 32.000 GWh i Danmark om \xc3\xa5ret. Problemet er, at omkostningerne forbundet med et s\xc3\xa5dant projekt vil overstige det islandske nationalprodukt._NEWLINE_I Danmark findes tre geotermiske kraftv\xc3\xa6rker: et i Thisted, S\xc3\xb8nderborg og en boring ved Amagerv\xc3\xa6rkets blok 2._NEWLINE_For at det kan lade sig g\xc3\xb8re at pumpe varmt vand gennem undergrunden, skal denne v\xc3\xa6re por\xc3\xb8s, s\xc3\xa5 vandet kan ledes igennem, fra den ene boring til den anden. Derfor er det typisk omr\xc3\xa5der, som best\xc3\xa5r af sandsten, man er p\xc3\xa5 jagt efter._NEWLINE_En anden detajle er, at man skal skal ret dybt ned, hvis man vil have kogende vand (damp), som kan drive en turbine, dette er ideelt da man p\xc3\xa5 denne m\xc3\xa5de kan f\xc3\xa5 b\xc3\xa5de el og fjernvarme fra systemet._NEWLINE_Tommelfingerreglen siger, cirka 30 grader for hver kilometer. S\xc3\xa5 man skal ned i omkring 3,5-4 kilometers dybde for at kunne f\xc3\xa5 damp._NEWLINE_Det er en ganske stor udfordring at f\xc3\xa5 placeret br\xc3\xb8ndene i denne forholdsvis store dybde, men det kan faktisk lade sig g\xc3\xb8re med det selv samme udstyr, som i dag bruges til olieboringer i eksempelvis Nords\xc3\xb8en.'